دنیز بایکال، 21 مارسدا تورکیه‌یه قاییدیر
جمهوریت خالق پارتیسی آنتالیا میللت وکیلی دنیز بایکال، 16 اوکتوبر 2017ده گئجه یاریسی خسته‌لننده، اوّل آنکارادا خصوصی بیر خسته‌خانایا آپاریلیب. بورا‌داکی ایلک موداخیله‌سی‌نین آردین‌دان آنکارا اونیورسیته‌سی طیب فاکولته‌سی ابن سینا خسته‌خاناسینا سؤوق ائدیلن بایکالین بئینین‌دکی آنا داماری‌نین باغلانمیش اولدوغو بللی اولوب. بو دامار آچیلا‌راق ایستنت تاخیلدی. بایکال‌ین، گئنیش معنا‌داکی معا‌لیجه‌سی 51 گون سوردو.
شعورو آچیق اولان بایکال، بورا‌دان، عائله‌نین ایستگی ایله 5 دسامبر 2017 تاریخینده فیزیک معا‌لیجه و رابیلیتاسیون تطبیقی اوچون ساغلیق ناظیرلیگینه مخصوص عاجیل طیبی یاردیم ماشینی اوچاق آلمانیایا سؤوق ائدیلیب. مونیخ یاخینلیغین‌داکی مورناو قضا و تراوما کلینیکینده بو گون اعتباریله 102 گون‌دور معا‌لیجه گؤرن بایکال‌ین گلن هفته تورکیه‌یه قاییداجاغی قید ائدیلیب.
جمهوریت خالق پارتیسی آنتلیا میللت وکیلی متین لوطفی بایداری، معا‌لیجه پروسه‌سینی یاخین‌دان تعقیب ائتدیگی دنیز بایکالین ترس‌لیک اولماسا 21 مارس چرشنبه گونو گاتایا گلجه‌گینی دئییب. بایکالین می‌دن اوّل گؤرونور اولمایاجاغینی، فوتو وئرمیه‌جگینی دیله گتیرن متین لوطفی بایداری، آلمانیا‌داکی معا‌لیجه پروسه‌سیله باغلی ده اوغلو و قیزی‌نین گلنده شخصاً معلوماتلاندیرما ائدجگینی وورغولاییب.
آلمانیادا جمهوریت خالق پارتیسی صدری کمال کیلیچداروغ‌لونون سفرینده همراهلیق ائتدیگینی ده قید ائدن بایداری، "اورادا اوشاقلاریندان‌ معلومات آلدیق کی، قاییتدیق. اساس اونلار تعقیب ائدیر و اونلار ایضاح ائدر. معا‌لیجه‌سی داوام ائدیر دئیه. می‌دن سونرا دنیز بیی گؤرمک شانسیمیز اولابیلیر" دئدی.
